90 కంటెయినర్లతో బయలుదేరివెళ్లిన రైలురెండో గేట్వేగా గుర్తింపు.. భారీగా పెరగనున్న కార్గోవిశాఖపట్నం (ఆంధ్రజ్యోతి): విశాఖపట్నం పోర్టు నుంచి నేపాల్కు తొలి కార్గో రైలు శుక్రవారం బయలుదేరింది. రెండు దేశాల మధ్య వాణిజ్య సంబంధాలను మరింత మెరుగుపరుచుకోవడానికి ఇది దోహదపడుతుందని విశాఖపట్నం పోర్టు చైర్మన్ కృష్ణబాబు పేర్కొన్నారు. తొలి రైలులో 90 కంటెయినర్లతో వివిధ రకాల సరకులను ఇక్కడి నుంచి ఎగుమతి చేశారు. ఇలా వారానికి కనీసం ఒక రైలునన్నా పంపిస్తామని, దశల వారీగా ఫ్రీక్వెన్సీ పెంచుతామని కృష్ణబాబు వివరించారు. ఇప్పటివరకు నేపాల్కు సరకు పంపాలన్నా, దిగుమతి చేసుకోవాలన్నా కోల్కతా పోర్టు ఒక్కటే దిక్కుగా ఉంది. నేపాల్లో తయారీ సంస్థలు లేకపోవడం వల్ల చైనా, కొరియాల నుంచి సరకు దిగుమతి చేసుకుని కోల్కతా పోర్టుకు చేర్చి అక్కడి నుంచి నేపాల్కు తీసుకుళతారు. నేపాల్కు అవసరమైన సరకులను తరలించడానికి భారత ప్రభుత్వం ఒక్క కోల్కతా పోర్టుకే అనుమతి ఇచ్చింది. ఈ నేపథ్యంలో రెండో గేట్వేగా నిలిచేందుకు విశాఖపట్నం పోర్టు ముందుకు రావడంతో ప్రభుత్వం ఆ అవకాశం ఇచ్చిందని కృష్ణబాబు అన్నారు.విశాఖ పోర్టుతో లాభాలెన్నో...కోల్కతా పోర్టుకు ఏ నౌక రావాలన్నా సింగపూర్ వెళ్లి, అక్కడి నుంచి వేరే నౌకల ద్వారా సరకు కోల్కతాకు తరలించి అక్కడి నుంచి నేపాల్కు పంపాలి. బెర్తుల కొరత కారణంగా రెండు రోజులు సముద్రంలోనే వేచి ఉండాలి. ఆ తరువాత సరకు దించడానికి, ఎత్తడానికి అయ్యే సమయం కూడా పరిగణనలోకి తీసుకుంటే వ్యయాలు తడిసి మోపెడవుతున్నాయి. అదే విశాఖలో అయితే సముద్రం లోతు 16.5 మీటర్లు. డ్రెడ్జింగ్ చేయాల్సిన అవసరం లేదు. భారీ నౌకలు కేవలం గంట వ్యవధిలో బెర్తు దగ్గరకు వచ్చేస్తాయి. ఇప్పటికే చైనా, కొరియాల నుంచి కార్గో నౌకలు చాలా వస్తున్నాయి. ఇక్కడ ఆధునిక సాంకేతిక పరికరాలు వున్నందున టర్న్ ఎరౌండ్ టైమ్ చాలా తక్కువ. సరకులు వేగంగా దించి ఎగుమతి చేస్తారు. నౌకల అద్దె, ఇతర వ్యయాలు బాగా తగ్గుతాయి. కోల్కతాలో ఈ ఛార్జీలు చాలా అధికం. అయితే కోల్కతాతో పోల్చుకుంటే విశాఖ-నేపాల్ మధ్య దూరం ఎక్కువ అన్నది ఒక్కటే ప్రతికూలత.. కోల్కతా నుంచి 800 కిలోమీటర్లు ప్రయాణం చేస్తే రైలు నేపాల్కు చేరుతుంది. అదే విశాఖ నుంచి అయితే 1,200 కిలోమీటర్లు ప్రయాణించాలి. అయితే ఇక్కడ లభించే ప్రయోజనాలతో పోల్చితే ఈ ప్రతికూలత అంత పెద్దది కాదని నేపాల్ సుదీర్ఘ పరిశీలన ద్వారా నిర్ణయానికి వచ్చింది. ఒకసారి సరకును రైలు ద్వారా ట్రయల్ రన్ తీసుకువెళ్లి పరిశీలించింది. కోల్కతా కంటే అనేక రెట్లు విశాఖపట్నం పోర్టే మెరుగుని నిర్ణయించుకోవడంతో విశాఖపట్నం పోర్టుకు సరకులు దిగుమతి చేసుకొని, ఇక్కడి నుంచి రైలు మార్గం ద్వారా నేపాల్ తీసుకెళ్లడానికి అవగాహన ఒప్పందం చేసుకుంది. ఈ మేరకు తొలి రైలు శుక్రవారం బయలుదేరి వెళ్లింది. ఇది నాలుగు రోజుల్లో నేపాల్ చేరుతుంది. మొదటి రైలులో 90 కంటెయినర్ల ద్వారా సరకులను పంపించారు. ఇందులో రెడ్బుల్ ఎనర్జీ డ్రింకులు, ఫ్రూట్ జ్యూస్లు, ఫర్నీచర్, ఇంటి వస్తువులు ఇలా అనేకం వున్నాయి. మొదటి దశలో పోర్టులో విశాఖపట్నం కంటెయినర్ టెర్మినల్ ద్వారా కంటెయినర్లతో సరకులను పంపించి మలి దశలో బల్క్ కార్గో ముడిఇనుము, బాక్సైట్ వంటివి పంపిస్తామని పోర్టు అధికారులు పేర్కొన్నారు.నాలుగు మార్గాలుభారతదేశం నుంచి నేపాల్ సరకులు చేరవేయడానికి నాలుగు మార్గాలు వున్నాయి. అందులో తొలి మూడు (బహరైచ్-నేపాల్గంజ్, బిరాట్ నగర్ -జోగ్బాణీ, సోనాలీ-భైరవ) రోడ్డు మార్గాలు. నాలుగోది బీర్గంజ్-రక్సూల్ రైలు మార్గం. దీని ద్వారానే విశాఖపట్నం పోర్టు సరకులను పంపుతోంది. మెస్క్ షిప్పింగ్ లైన్స్ కంపెనీ కంటెయినర్ల ద్వారా సరకులను పంపించేందుకు తొలుత ముందుకు వచ్చింది. దశల వారీగా ఇతర కంపెనీలు కూడా వస్తాయని విశాఖ కంటెయినర్ టెర్మినల్ చీఫ్ ఆపరేటింగ్ ఆఫీసర్ సుశీల్ ముల్చందానీ పేర్కొన్నారు. ప్రస్తుతం కోల్కతా పోర్టు నుంచి నెలకు ఆరు వేల కంటెయినర్లు నేపాల్కు వెళుతున్నాయి. అందులో సగమైనా విశాఖపట్నం తీసుకొచ్చి ఇక్కడి నుంచి పంపాలని యత్నిస్తున్నామని పోర్టు చైర్మన్ కృష్ణబాబు తెలిపారు. ఈ కార్యక్రమంలో పోర్టు డిప్యూటీ చైర్మన్ హరనాథ్, వాల్తేరు డివిజన్ రైల్వే డిఆర్ఎం ఎంఎస్ మాధుర్ తదితరులు పాల్గొన్నారు.
90 containerlatho bayaluderivellina railurendo getwega gurtimpu.. bhariga peraganunna kaargovisakhapatnam (aandhrajyoti): visaakhapatnam portu nunchi nepalku toli cargo railu sukravaaram bayaluderindi. rendu deshaala madhya vaanijya sambandhaalanu marinta meruguparuchukovadaanika idhi dohadapadutundani visaakhapatnam portu chairman krishnababu perkonnaru. toli railulo 90 containerlatho vividha rakala sarakulanu ikkadi nunchi egumati chesaru. ilaa vaaraaniki kaneesam oka railunanna pampistaamani, dasala vaareegaa freakvensi penchutaamani krishnababu vivarinchaaru. ippativaraku nepalku saraku pampalanna, digumati chesukovalanna kolkata portu okkate dikkugaa undi. nepallo tayaarii samsthalu lekapovadam valla chaina, koriyala nunchi saraku digumati chesukuni kolkata portuku cherchi akkadi nunchi nepalku teesukulataaru. nepalku avasaramaina sarakulanu taralinchadaaniki bhaarata prabhutvam okka kolkata portuke anumati ichindi. ee nepathyamlo rendo getwega nilichenduku visaakhapatnam portu munduku raavadamtho prabhutvam aa avakaasam ichindani krishnababu annaru.visakha portutho labhalenno...kolkata portuku e nauka ravalanna singapur velli, akkadi nunchi vere naukala dwara saraku kolkataaku taralinchi akkadi nunchi nepalku pampali. bertula korata kaaranamgaa rendu rojulu samudramlone vechi undaali. aa taruvaata saraku dinchadaaniki, ettadaaniki ayye samayam kuudaa parigananaloki teesukunte vyayaalu tadisi mopedavutunnaayi. adhe visaakhalo ayithe samudram lothu 16.5 meetarlu. dreadging cheyalsina avasaram ledu. bhari naukalu kevalam ganta vyavadhilo berthu daggaraku vachestaayi. ippatike chaina, koriyala nunchi cargo naukalu chala vastunnaayi. ikkada aadhunika saanketika parikaraalu vunnanduna turn eround time chala takkuva. sarakulu vegamgaa dinchi egumati chestaaru. naukala adde, itara vyayaalu baga taggutaayi. kolkataalo ee chaarjeelu chala adhikam. ayithe kolkataato polchukunte visakha-nepal madhya dooram ekkuva annadi okkate pratikuulata.. kolkata nunchi 800 kilometerlu prayaanam cheste railu nepalku cherutundi. adhe visakha nunchi ayithe 1,200 kilometerlu prayaaninchaali. ayithe ikkada labhinche prayojanaalato polchithe ee pratikuulata anta peddadi kaadani nepal sudeergha pariseelana dwara nirnayaaniki vachindi. okasari sarakunu railu dwara trial run teesukuvelli pariseelinchindi. kolkata kante aneka retlu visaakhapatnam porte meruguni nirnayinchukovadamto visaakhapatnam portuku sarakulu digumati chesukoni, ikkadi nunchi railu maargam dwara nepal teesukelladaaniki avagaahana oppandam chesukundi. ee meraku toli railu sukravaaram bayaluderi vellindi. idhi naalugu rojullo nepal cherutundi. modati railulo 90 containerla dwara sarakulanu pampinchaaru. indulo redbul energy drinkulu, frute jyooslu, furnicher, inti vastuvulu ilaa anekam vunnayi. modati dasalo portulo visaakhapatnam container terminal dwara containerlatho sarakulanu pampinchi mali dasalo balk cargo mudiinumu, baxite vantivi pampistaamani portu adhikaarulu perkonnaru.naalugu maargaalubhaaratadesam nunchi nepal sarakulu cheraveyadaaniki naalugu maargaalu vunnayi. andulo toli moodu (baharaich-nepalganj, birat nagar -jogbani, sonali-bhairava) roddu maargaalu. naalugodi beerganj-raksool railu maargam. deeni dwarane visaakhapatnam portu sarakulanu pamputondi. mesk shipping lines company containerla dwara sarakulanu pampinchenduku toluta munduku vachindi. dasala vaareegaa itara companylu kuudaa vastaayani visakha container terminal cheef operating afficer susheel mulchandaanii perkonnaru. prastutam kolkata portu nunchi nelaku aaru vela containerlu nepalku velutunnaayi. andulo sagamaina visaakhapatnam teesukochi ikkadi nunchi pampaalani yatnistunnamani portu chairman krishnababu telipaaru. ee kaaryakramamlo portu deputy chairman haranath, valteru division railve drm ms madhur taditarulu paalgonnaaru.